Rumšiškių muziejaus tiltas

Rumšiškių muziejaus tiltas – mūrinis arkinis tiltas Rumšiškėse, nutiestas per Pravienos upelį Lietuvos etnografijos muziejaus teritorijoje, netoli dzūkų Rudaminos sodybos, 300 m į šiaurės vakarus nuo centrinio muziejaus įėjimo. Praviena pro tiltą vingiuoja natūralia vaga, krantai apaugę medžiais ir krūmais. Tiltu praeina žvyrkelio atkarpa žiediniame ekspozicijų maršrute. Aukštupio pusėje prie tilto veikia brasta. Tiltas naudojamas automobilių, aptarnaujančios technikos pravažiavimui. Didesnės transporto priemonės upelį gali įveikti per brastą.

Virš upelio pastatytas tiltas su trimis arkų formos angomis, akmens mūro šonais. Centrinė anga platesnė už šonines, jų tarpsniuose išmūrytos puošybinės rozetės. Ant tilto kraštuose įrengti mediniai turėklai, įtvirtinti ant keraminių plytų stulpelių. Važiuojamąją dalį riboja betoniniai atitvarai. Statinio ilgis apie 20 m, plotis – 3 m.Rumšiškių tiltas maps.lt Tokie mūriniai arkiniai tiltai būdingi dvarų sodyboms ir jų parkams.Akmuo medžio kultūroje. I dalis. Tiltas akmens mūro šonais per Pravienos upelį ties Rudaminos sodyba lemu.lt 

 Populiariojoje kultūroje 

Rumšiškių tiltas rodomas LTV filme „Aušros sūnūs“ (1998 m., rež. Bronius Morkevičius). Pagal siužetą, jis jungia ir skiria dvi valstybes – Prūsiją ir Rusiją, o per jį knygnešiai gabena knygas į Lietuvą. 

Pravienos slėnis su tiltu nutapytas Elenos Kniūkštaitės paveiksle, kuris saugomas Aristavėlės dvaro nuolatinėje ekspozicijoje.Elenos Kniūkštaitės kūrinių ekspozicija Aristavėlės dvare papildyta naujai įgytais tapybos darbais lemu.lt 2023-12-08Muziejus Elenutės paveiksluose. Tiltas per Pravienos upelį. lemu.lt

 Šaltiniai 

 Nuorodos 

 Liaudies buities muziejus. Tiltas iš LBM ekspozicijų zonos į etnografinių renginių slėnį. Techninis darbo projektas. Architektūrinė statybinė dalis (kalkės) 1977, inv. nr. F2-230-234, p. 115.

Kategorija:Lietuvos arkiniai tiltai
Kategorija:Kaišiadorių rajono tiltai
Kategorija:Lietuvos liaudies buities muziejus